
Ministru kabineta rīkojums Nr. 687
Rīgā 2023. gada 27. oktobrī (prot. Nr. 53 5. §)
Par valsts meža zemes ''Knipska-1'' Kalngalē, Carnikavas pagastā, Ādažu novadā, privatizāciju
· 1. Saskaņā ar Meža likuma 44. panta ceturtās daļas 3. punkta ''a'' apakšpunktu atļaut ēku (būvju) īpašniekam, privatizējot nekustamo īpašumu ''Knipska-1'' (nekustamā īpašuma kadastra Nr. 8052 007 0547) – zemes vienību (zemes vienības kadastra apzīmējums 8052 007 0547) 2,01 ha platībā – Kalngalē, Carnikavas pagastā, Ādažu novadā, privatizēt arī tajā ietilpstošo valsts meža zemi 1,9 ha platībā, kas nepieciešama ēku (būvju) uzturēšanai.
· 2. Sabiedrībai ar ierobežotu atbildību ''Publisko aktīvu pārvaldītājs Possessor'' nodot privatizācijai šā rīkojuma 1. punktā minētā nekustamā īpašuma sastāvā ietilpstošo valsts meža zemi 1,9 ha platībā Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā noteiktajā kārtībā.

